
Стр. 2 от 5
	Относно Раздел 1 „Проблем/проблеми за решаване“:
В този раздел следва да се изясни какъв е проблемът/проблемите, каква е същността и какви са причините, които налагат нормативна промяна. За целта, при представянето на проблема е необходимо да се изясни същността му, а не да се описва директно вариантът за неговото решаване, което следва да бъде извършено в раздел 4 „Варианти на действие. Анализ на въздействията”. 
Относно раздел 4 „Варианти на действие. Анализ на въздействията”:
Препоръчваме в раздела да се представи аналитична информация за същността и съдържанието на предвижданите промени, а не да се възпроизвеждат текстове от проекта на нормативен акт, чрез посочване на конкретни членове и алинеи.
Предлагаме в оценката на въздействието да бъде представена по-конкретна информация за очакваните промени за микро-, малките и средните предприятия, засегнатите лица и компетентните административни органи, във връзка с предвиденото преобразуване на Изпълнителна агенция по селекция и репродукция в животновъдството, чрез вливането ѝ в Изпълнителната агенция по сортоизпитване, апробация и семеконтрол. Следва да се изясни как промените ще се отразят върху взаимодействието с администрацията, административното обслужване и упражняването на права и задължения от засегнатите субекти.
Относно раздел 6.4. „По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?“:
В съответствие с препоръката по раздел 4, информацията в този раздел следва да се прецизира и да се допълни, при необходимост, с данни относно въздействието на предлаганите нормативни промени върху МСП.




	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.
**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.
***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

